b"\n_START_ARTICLE_\n\xc5\xbdRK Dugo Selo '55\n_START_SECTION_\nDvorana\n_START_PARAGRAPH_\nNa blagdan Svetog Martina, ujedno i dan Grada Dugog Sela, 11. studenog 2004. godine, sve\xc4\x8dano je otvorena Gradska \xc5\xa1portska dvorana._NEWLINE_Gradska \xc5\xa1portska dvorana izgra\xc4\x91ena je na lokaciji zapadno od Srednje \xc5\xa1kole i sjeverno od nogometnog igrali\xc5\xa1ta. Ukupna povr\xc5\xa1ina \xc5\xa1portske dvorane iznosi 3.464 m\xc2\xb2, sa tribinom za 750 gledatelja i u perspektivi postoji mogu\xc4\x87nost instaliranja teleskopskih tribina te pove\xc4\x87anja mjesta za narednih 350 gledatelja._NEWLINE_Gradsku \xc5\xa1portsku dvoranu koriste Srednja \xc5\xa1kola \xc2\xabDugo Selo\xc2\xbb, \xc5\xa1portske udruge Grada, gra\xc4\x91ani za potrebe rekreacije te razli\xc4\x8dite udruge izvan grada za kulturno-zabavne manifestacije._NEWLINE_Izgradnjom dvorane Grad je ostvario uvjete za daljnji razvoj \xc5\xa1porta, koji svojom organizacijom i rezultatima posti\xc5\xbee vrhunske rezultate sve \xc4\x87e\xc5\xa1\xc4\x87e i na razini dr\xc5\xbeavnih natjecanja, a posljednjih godina i na me\xc4\x91unarodnoj razini.\n_START_SECTION_\nRukometna \xc5\xa1kola\n_START_PARAGRAPH_\n\xc5\xbdRK Dugo Selo '55 osobno se ponosi svojim omladinskim pogonima s kojima posti\xc5\xbee iznimne rezultate na dr\xc5\xbeavnoj i me\xc4\x91unarodnoj razini. Klub okuplja preko 100 igra\xc4\x8dica od najstarijih Seniorki do najmla\xc4\x91ih mini\xc4\x87a '00. Cilj \xc5\xa1kole je odgoj mladih koji \xc4\x87e kroz razna natjecanja stjecati nova prijateljstva i pritom u\xc5\xbeivati u samom natjecanju. Iz redova omladinskog pogona kluba do sada je preko 6 igra\xc4\x8dica bilo na u\xc5\xbeem spisku reprezentacije Hrvatske,a jo\xc5\xa1 8 ih je bilo na \xc5\xa1irem."